**Рабочая программа кружка «Чăвашла калаçма вěренетпěр”**

**Ăнлантару çырăвě (пояснительная записка)**

Шкулти кружок ӗҫӗ – вӗренекенсен интересӗсене, туртӑмӗсене, пултарулӑхне аталантармалли ҫул. Кружоксем интереслӗ ӗҫ-хӗлӗн кирлӗ енӗсене ирӗклӗн суйласа илмелли никӗс пулса тӑраҫҫӗ. Кашни ачан пултарулӑхӗ пысӑк, вӗсене аталантарас тесен чи малтанах вěсене тăван чěлхе вăрттăнлăхěсемпе паллаштармалла тӗпчев ěçне хӑнӑхтармалла. Тăван чěлхепе тěрěс калаçни шкулти предмета лайӑх ӑнланса илме пулӑшать, пултарулӑх шухӑш-кӑмӑлне аталантарать.

программ

**Харкамлăх результачĕсем** :

1. тăван чĕлхе чăваш халăхĕн пурлăхĕ пулнине, Чăваш Республикинче вырăс чĕлхипе тан патшалăх чĕлхи пулнине ăнланни; тăван чĕлхепе ÿлĕмрен кулленхи пурнăçра, суйласа илнĕ профессире усă курма пултарни;
2. чăваш чĕлхин илемлĕхне хаклама пултарни, тăван чĕлхене хисеплени, унпа мăнаçланни; чăваш пуплевĕн нормисене наци культурин пуянлăхĕ шайне лартса сыхласси кашни чăвашшăн пысăк тивĕç тесе йышăнни; пуплеве куллен кун аталантарма тăрăшни;
3. шухăшпа туйăма палăртма усă куракан сăмахсем, грамматика хатĕрĕсем пуплевре йышлă пулни; ача хăй пуплевне ( калаçнине те çырнине те) сăнаса тивĕçлĕ хак пама пултарни.

**Пур предмета та вĕренме кирлĕ результатсем**:

1. пуплевĕн мĕн пур тĕсĕпе усă курни:

- сăмахпа каласа е çырса пĕлтернĕ информацие тĕрĕс ăнланни;

- вулавăн тĕрлĕ мелĕпе усă курни;

- тĕрлĕ çĕртен (хаçат-журналтан,Интернетран, радиопа телевиденирен т.ыт.те) килекен материалпа паллашса информации пухма пултарни;

- ку е вăл темăпа çыхăннă материала вуласа е илтсе тупма, ăна пухса, тишкерсе, кирлине суйласа илме пултарни; пухнă информацие сыхлама, улăштарма тата кирлĕ çĕрте усă курма пултарни (информации çăл куçĕ хаçат-журнал, тĕрлĕрен техника хатĕрĕ пулма пултарать);

- пĕччен е ушкăнпа тумалли вĕренÿ ĕçĕн тĕллевне, йĕркине ăнланса илни, ĕç результатне каласа е çырса хаклама пултарни;

- шухăша сăмах вĕççĕн е çырса ирĕклĕ те тĕрĕс уçса пама пултарни;

- тантăшсем умĕнче пĕчĕк е пысăкрах доклад тума хăнăху пурри;

2) вĕренÿре илнĕ тĕрлĕ пĕлÿпе, нумай-нумай хăнăхупа яланхи пурнăçра усă курни; тăван чĕлхене вĕренсе тухнă пĕлÿпе тата хăнăхупа ытти предмета ( тăван мар чĕлхесене, литературăна т.ыт.те) вĕренме усă курни;

3) калаçнă май, пĕр-пĕр ĕç тунă чух е мĕнле те пулин тавлашуллă ыйтăва сÿтсе явнă чух çынсемпе тĕрлĕ çыхăнăва кĕме хăнăху пурри; пĕр-пĕр йĕркепе иртекен хутшăнура е яланхи калаçура наци культуринче çирĕпленнĕ пуплев нормисене пăхăнни.

**Предмета вĕреннин результачĕсем:**

1. чăваш чĕлхи чăваш халăх чĕлхи, хамăр республикăра патшалăх чĕлхи ( вырăс чĕлхипе пĕрле) пулнине ăнланни; тăван чĕлхепе культура хушшинче тачă çыхăну пурине пĕлни; чăваш чĕлхи уйрăм çынпа общество пурнăçĕнче мĕнле вырăн йышăннине ăша хывни;
2. тăван чĕлхене пĕлни чăваш культуришĕн, халăх пуласлăхĕшĕн пысăк пĕлтерĕшлĕ пулнине, çавăнпа чĕлхене вĕренме тивĕç пурине ăнланни;
3. пуплевĕн тĕрлĕ тĕсĕпе усă курма пултарни:

*илтнине ăнланни тата* вулав *хăнăхăвĕ:*

*•* сăмахпа каласа е çырса пĕлтернине (текст тĕллевне, темине. тĕп тата хушма информацине) кирлĕ пек ăнланни:

• стильпе жанр енчен мĕнле пулнине пăхмасăр текста вулавăн тĕрлĕ тĕсĕпе (çиелтен пăхса тухни, паллашмалла пахса тухни, вĕренни) усă курни;

• вуланă текста информаци енчен улăштарса çĕнетме (план ту­ма, тезиссем çырма) пултарни; кĕнекепе, хаçат-журналпа ĕçлеме пĕлни;

• словарьсен тĕрлĕ тĕсĕпе, пĕлкĕчсемпе (вăл шутра электрон носителĕ кĕртнисемпе) усă курма хăнăху пурри:

• стильпе жанр енчен расна текстсене çын вулани тăрăх ăнланни: аудированин тĕрлĕ тĕсне (тулли ăнланни, тĕп содержа­нине ăнланни, кирлĕ информацие суйласа илни) алла илни;

• пуплев сыпăкĕсене содержани, функци, усă курнă чĕлхе хатĕрĕсем тăрăх танлаштарма пултарни;

*сăмах вĕççĕн калани тата çырни:*

*•* итленĕ е вуланă текста пĕр-пĕр виçепе кĕскетсе (улăштармасăр, план туса, тезис хатĕрлесе) каласа е çырса пани;

• шухăша сăмахпа каласа тата çырса ирĕклĕн те тĕрĕс уçса пама пултарни; текст тытăмне тĕрĕс тытса пыни (логикăлăх, шухăш юхăмĕн йĕркелĕхĕ, çыхăнулăх пурри, темăпа килĕшсе тăни); çыраканнин пурнăçри пулăмсем çинчен, вулани-илтни çинчен хăй шухăшне калама хăнăху пурри;

• стильпе тĕсне, хутшăну тĕллевне, лару-гăрăвне шута илсе сăмахпа каласа е çырса ку е вăл йышши текст хайлама пултарни; хутшăну задачисене кура ку е вăл чĕлхе хатĕрĕ суйласа илсе пĕр-пĕр жанр законĕсем тăрăх текст (калав, хаклав, çыру, расписка, шантару, заявлени) тума пултарни;

• монологпа диалог тĕсĕсене пĕлни; ачан хăйĕн тантăшĕсем умĕнче кĕске хыпар вуласа пама, доклад тума хăнăху пурри;

• пуплевре литература чĕлхин орфоэпи, лексика, грамматика нормисене тытса пыни; сăмахсемпе пĕлсе усă курни; çырура орфографипе пунктуаци правилисене пăхăнни;

• çынсемпе калаçнă чух пуплев этикетне шута илни; чĕлхе хатĕрĕсем вырăнне пуплев хатĕрĕсемпе (мимикăпа, алă хусканăвĕпе) вырăнлă усă курни;

• кашни хăйĕн пуплевне сăнаса тĕрĕслесе тăма, содержани, чĕлхе енчен, хутшăну тĕллевне пурнăçлас тухăçлăхĕ енчен хаклама пултарни; грамматикăпа пуплев йăнăшĕсене тупма, тÿрлетме пултарни; харпăр хăй тунă текста лайăхлатма тата редакцилеме пултарни;

4) чăваш чĕлхине тĕпчекен ăслăлăхăн никĕсне ăша хывни; чĕлхен шайĕсемпе единицисем хушшинчи çыхăнусене ăнланни;

5) чĕлхе ăслăлăхĕн тĕп ăнлавĕсене алла илни: чĕлхе вĕрентĕвĕ тата унăн тĕп пайĕсем; чĕлхе тата пуплев, пуплевпе усă курса хутшăнни, калаçу тата çыру; монолог тата диалог; пуплев ситуацийĕ; пуплевĕн функципе шухăшран килекен тĕсĕсем (калав, сăнлав, ăслав); текст; чĕлхе единицисем, вĕсен паллисем тата пуплевре усă курнă чухнехи уйрăмлăхĕсем;

6) сăмаха фонетика, тытăмĕ, пулăвĕ, лексика енчен тишкерме пĕлни, сăмах майлашăвĕпе предложение синтаксис енчен тишкерни; текста ун содержанийĕ, тĕп паллисемпе тытăмĕ енчен, пуплевĕн функцире палăракан тĕсĕсене кура, чĕлхе уйрăмлăхĕсене пăхса, илемлĕх хатĕрĕсене шута илсе тишкерни;

7) тăван чĕлхен эстетика функцине ăнланса илни, илемлĕ ли­тература тексчĕсене тишкернĕ май пуплев единицин илемлĕхне курма пĕлни.

**Вĕренекенсен пултармалли тата пултараяслăх результачĕсем**

|  |
| --- |
| **Ачасен çаксене тума пултармалла** |
| - Кĕнекепе, словарьсемпе тата ытти пĕлÿ хатĕрĕсемпе, вĕсен шутĕнче хаçат-журналпа тата Интернетпа, ĕçлеме хăнăхăвĕ пулни;  - вулавăн пур тĕсне те алла илни (ăнлануллă, паллашуллă, тишкерÿллĕ (пăхса тухни) вулав) тата вуланă материала ăша хывни;  - аудированин мĕн пур тĕсĕпе ĕçлеме пултарни (мĕн пурне ăнланса, тĕп содержанине ăнланса, хăш-пĕр информацие суйласа илсе) тата чĕлхен тĕрлĕ функциллĕ уйрăмлăхне шута илсе текста тĕрĕс информацилени;  - текстсене кирлĕ пек ăнланма, шухăшне тĕрĕс уçса пама тата текст тĕсĕсене шута илсе (калав, сăнлав, ăслав) ăнлантарса пама пултарни;  - полилогра тата диалогра хутшăнма, калаçу тĕллевне, ситуацине, сферăна кура чăваш литература чĕлхин нормисене тата пуплев этикетне тытса пырса монолог тума пултарни;  - чăваш литература чĕлхин тата пуплев этикечĕн нормисене шута илсе тĕрлĕ жанрлă, |
| стильлĕ текстсене йĕркелеме пĕлни тата редакцилеме пултарни; - текстăн тĕп шухăшне, темине, тĕллевне ăнланса текста тишкерме пĕлни; - сăмахсене сыпăксем çине пайлама; - сăмаха пĕр йĕркерен тепĕр йĕркене тĕрĕс куçарма; -синонимлǎ формǎсемпе тĕрĕс усǎ курма; -чĕлхен нормине (орфоэпи, орфографи, лексика, грамматика нормисене) пǎхǎнма; - калаçура этикет нормисене пǎхǎнма; - орфографи тата пунктуаци правилисене тĕрĕс усǎ курса çырма; -тÿрĕ пуплеве тÿрĕ мар пуплеврен уйǎрма; -сасǎпа сас паллисене уйǎрма, сасǎсене ушкǎнлама; хупǎ сасǎсен хытǎлǎхĕпе çемçелĕхне, янравлǎхĕпе янǎравсǎрлǎхне, вǎрǎмлǎхне çырура палǎртма;-тǎван сǎмахсемпе вырǎс чĕлхинчен йышǎннǎ сǎмахсене тĕрĕс ударенипе калама;  -сǎмах пĕлтерĕшĕсене ǎнлантарма, синонимсем, антонимсем е омонимсем тупма; синонимсемпе пуплевре тĕрĕс усǎ курма;-иккĕмĕшле сǎмахсене пĕрремĕшли-  сенчен, сǎмах тǎвакан аффикссене сǎмаха улǎштараканнисенчен уйǎрма;  - сǎмахсене алфавит йĕркипе вырнаçтарма;  - хутлǎ предложенисене хутсǎррисенчен уйǎрма;  - текст планĕ тума, текстǎн темипе тĕп шухǎшне палǎртма;  - текст содержанине кĕскен тата тĕплĕн каласа пама;  - чǎваш литература чĕлхине пĕлме тата унпа тĕрĕс усǎ курма;  - таврари япаласене е чĕр чунсене сǎнласа пама, пурнǎçри пулǎмсем е ĕç-пуç çинчен мĕн шутланине каласа пама;  -шухǎша йĕркипе, вĕçе-вĕçĕн каласа е çырса пама, сǎнарлǎ мелпе усǎ курма, пĕр-пĕр сǎмахпа вырǎнсǎр усǎ курассинчен хǎтǎлма;  - тĕрлĕ словарьсемпе усǎ курма.  - сайра тĕл пулакан сǎмахсен пĕлтерĕшĕсемпе словарь тǎрǎх паллашса вĕсене пуплеве кĕртсе пыма;  -вĕреннĕ пуплев пайĕсенчи иккĕмĕшле сǎмахсем епле пулнине ǎнлантарма, тухǎçлǎ тата тухǎçсǎр аффикссемпе усǎ курма;  -вĕреннĕ пуплев пайĕсен формисемпе пуплевре тĕрĕс усǎ курма;  -сǎпайлǎ калаçǎва тирпейсĕрринчен, кǎмǎллине кǎмǎлсǎрринчен уйǎрма пĕлмелле;  -чĕлхери сǎмахсене май пур таран пуплев пайĕсем çине уйǎрма, пуплев пайĕсен уйрǎмлǎхĕсене кǎтартма пултармалла;  -пуплев пайĕсен тĕрлĕ формисемпе вырǎнлǎ усǎ курма;  -предметра усǎ куракан чĕлхе единицисене пĕр-пĕринчен уйǎрма, вĕсене ǎнланма, унсǎр пуçне хǎйсен ĕçĕсене хак пама, çырнине тĕрĕслеме тата тĕрĕс информаци пама;  -сǎмах майлашǎвĕпе предложени хушшинчи уйрǎмлǎхсене ǎнлантарма;  -анлǎ сǎмах майлашǎвĕсене ансǎррисенчен уйǎрма;  -сǎмах çыхǎнǎвĕн мелĕсене палǎртма;  -предложенири шухǎш тĕшшине тупма;  -предложенири сǎмахсене предложенин шухǎшне кура йĕркелеме;  -ыйтǎва сǎпайлǎрах тума;  -предложение членсем тǎрǎх тишкерме;  -хутсǎр тата хутлǎ предложенире чарǎну паллисене тĕрĕс лартма, вĕсене ǎнлантарма;  - сăмахсене лексика тата морфологи тишкĕрĕвĕ тума, сăмах тытăмне пĕлме, хутсăр тата хутлă предложенисене тишкерме;  - ĕç хучĕсем çырма.   |  | | --- | | **Ачасен пултараяслăхĕ** | | **-**Палăртнă результат тăрăх калаçу ситуацийĕпе ăнăçулăха пăхса хăй тухса калаçнине тишкерме; калаçу ăнăçсăрлăхĕн тĕп сăлтавĕсене ăнланма тата ăнлантарма пултарни;  - сăмахсене тĕрĕс, вырăнлă тата илемлĕ калас тĕлĕшĕнчен пăхса хăйĕн тата ют çын калаçăвне хак пама пултарни;  - чĕлхен илемлĕх мелĕсене пĕлни;  - конспект, хаклав, тезис, реферат, статья, рецензи, доклад, интервью тата ытти ĕçлĕ çыру е ĕç хучĕсене çырма пултарни;  -пĕр-пĕр темǎпа доклад тума, тухса калаçма пултарни;  - тĕрлĕ калаçăва хутшăнма, хай шухăшне аргументсемпе çирĕплетсе пама пултарни; | | - сăмах тымарне тупса малалла пĕр тымарлă çĕнĕ сăмахсем тума пĕлни;  - сăмах пĕлтерĕшне этимологи енчен ăнлантарма, кашни сăмах пĕлтерĕшне (лексика пĕлтерĕшĕ тата çырас енчен те) ăнлантарма пĕлни;  - хǎйсем тĕллĕн вĕренÿ тĕллевне палǎртма, хǎйсем валли вĕренÿре аталанас тĕлĕшпе çĕнĕ задачǎсем лартма, йĕркелеме; хǎйсен пултараслǎхне, интересĕсене аталантарма; эффектлǎ мелсем суйласа илсе хǎйсен тĕллевне пурнǎçлама пултарни. | |

**Кружок содержанийĕ**

|  |  |  |
| --- | --- | --- |
| **Содержани** | **Формисем** | **Ĕç тĕсĕсем** |
| Çырури йăнăшсем | Лекци-калаçу | Вĕрентекен лекцине итлеме, текст тума хăнăхаççĕ |
| **Орфографи йăнăшĕсем** |  |  |
| Вырăс чĕлхинчен çыру урлă йышăннă сăмахсем | Ыйтусемпе хуравлă калаçу | Тĕрĕс хурав тата ыйту пама хăнăхаççĕ |
| Б,г,д,ж,з,ц,щ,о сас паллисене çырасси | Шырав | Орфорграфи словарĕпе ĕçлеме хăнăхаççĕ |
| Вырăс чĕлхинчи зь,сть,сь  сасăпа пĕтекен сăмахсем | Тĕпчев | Тĕпчев ĕçĕ тума хăнăхаççĕ |
| Вырăс чĕлхинчен пуплев урлă йышăннă сăмахсем | Çавра сĕтел | Диалогпа усă курма хăнăхаççĕ |
| Сăмах тĕпĕнче вăрăммăн илтĕнекен хупă сасăсем | Интервью | Интервью мелĕпе усă курса калаçма вĕренеççĕ |
| Сăмахпа аффикс пĕрлешнĕ çĕрти вăрăм хупă сасасем | Калаçу | Калаçура сăмах йĕркине тĕрĕс тытса пыма хăнăхаççĕ |
| Аффикссенчи вăрăм хупă сасăсем | Çыру | Çырура сăмах йĕркине тĕрĕс тытса пыма хăнăхаççĕ. |
| Пуплевре пĕрпекленекен хупă сасăсем | Коллаж | Коллаж хатĕрлеме вĕренеççĕ |
| Чăваш чěлхинче икě уçă сасă юнашар тăма пултарайманни. | Çыру | Çырура сăмах йĕркине тĕрĕс тытса пыма хăнăхаççĕ. |
| Ÿ тата ю сас паллисемпе çырура тĕрĕс усă курасси | Палăртуллă вулав | Кĕске пауза тума хăнăхаççĕ |
| Ю сас паллине çырмалли условисем | Тезис | Тезис çырма хăнăхаççĕ |
| Ÿ сас паллине хупă сас паллисем хыççăн тăнă чухне тĕрĕс палăртасси тата çырасси | Палăртуллă вулав | Кĕске тата вăрăм пауза тума хăнăхаççĕ |
| Пайăр ятсем. Вěсене тěрěс çырасси | Çыру | Учитель каланă май çырма хăнăхаççĕ |
| Чи аслă учрежденисен ячĕсене çырасси. Географи ячĕсене çырасси | Палăртуллă çырав | Учитель каланă май кĕскен çырма хăнăхаççĕ |
| Хисеплĕ ятсене, орден-медаль ячĕсене тĕрĕс çырасси | Доклад | Уйрăмшарăн тухса калаçма хăнăхаççĕ |
| **Пунктуаци йăнăшĕсем** |  |  |
| Точка, ыйту палли,  кăшкăру палли | Ыйтусемпе хуравсемлĕ калаçу | Ыйтусемпе хуравсемлĕ калаçу йĕркелеме хăнăхаççĕ |
| Нумай точка | Тишкерÿ | Текстри нумай пăнчăсене тишкерме вĕренеççĕ |
| Запятой, точкăпа запятой | Калаçу | Шухăша йĕркелесе çырма хăнăхаççĕ |
| Икĕ точка, тире | Презентаци | Компьютерпа ĕçлеме, слайд хатĕрлеме хăнăхаççĕ |
| Скобка, кавычка | Презентаци | Компьютерпа ĕçлеме, слайд хатĕрлеме хăнăхаççĕ |
| **Грамматика йăнăшĕсем** |  |  |
| Тěп членсем, вěсен пулăвě | Тишкерӱ | Текстпа ěçлеççě |
| Подлежащипе сказуемăй  çыхăнăвĕ | Тишкерÿ | Текстпа ĕçлеме хăнăхаççĕ |
| Предложенири кěçěн членсем. | Тěпчев | Текстпа ěçлеççě |
| Япала ячěсен вěçленěвě | Тĕпчев | Япала ячĕсене тĕрлĕ падежра лартса тĕпчеççĕ |
| Камăнлăх форминчи сăмахсем | Тĕпчев | Япала ячĕсене камăнлăх формине лартса тĕпчеме вĕренеççĕ |
| Паллă ячĕсен формисем | Калаçу | Предложенисене тĕрĕс йĕркелеме вĕренеççĕ. |
| хисеп ячĕсен ушкăнěсем, вěсен пулăвě | калаçу | Панă текстра хисеп ячěсене тупма вěренеççě |
| Местоименисен ушкăнěсем | Тěпчев | Тестпа ěçлеççě |
| **Пуплев йăнăшĕсем** |  |  |
| Предложени тытăмĕ, сăмахсен йĕрки | Интервью | Интервью мелĕпе усă курса предложенисене тĕрĕс йĕркелеме вĕренеççĕ |
| Шухăш тěшши | тěпчев | Предложенисене тĕрĕс йĕркелеме вĕренеççĕ. |
| Пуплев сăнарлăхĕ | Сăнав- шырав | Эпизодсене вуласа пуплеве сăнарлă тăваççĕ |
| Пуплеври диалектизм | Шырав | Пуплеври диалектизмсенчен хăтăлма вĕренеççĕ |
| Тавталоги | Ăнлантаруллă калаçу | Çырăва çыпăçуллă тума хăнăхаççĕ |
| Пуплев çыпăçулăхĕпе  çыхăнулăхĕ | Доклад | Класс умĕнче тухса калаçма хăнăхаççĕ |
| **Логика йăнăшĕсем** |  |  |
| Пуплеври предложенисен çыхăнăвĕ | Тишкерÿ | Предложенисене тĕрĕс йĕркелеме хăнăхаççĕ |
| Текст пайĕсем | Сăнав | Текст пайĕсене тĕрĕс палăртма вĕренеççĕ |
| Текст тěсěсем | тěпчев | Текст тěсěсене тĕрĕс палăртма вĕренеççĕ |
| **Факт йăнăшĕсем** |  |  |
| Факт йăнăшĕсем | Лекци-калаçу | Вĕрентекен лекцине итлеме, текст тума хăнăхаççĕ |
| Лексикăри стиль уйрăмлăхĕсем | Калаçу | Текстра стиль уйрăмлăхĕсене  палăртма вĕренеççĕ |
| Çыру ĕçĕсенчи фактсем | Çыру | Çыру ĕçĕсенчи факт йăнăшĕсене тупма вĕренеççĕ |
| Вĕреннине аса илни | Проект | Проект çырма вĕренеççĕ |
| Вĕреннине пĕтĕмлетни | Ыйтусемпе хуравсемлĕ калаçу | Хутшăну ăсталăхне вăйлатаççĕ |

**Тематика планĕ**

|  |  |  |
| --- | --- | --- |
| №№ йĕркипе | Тема | Сехет |
|  | **Орфографи йăнăшĕсем** | **20** |
| 1 | Çырури йăнăшсем | 1 |
| 2 | Вырăс чĕлхинчен çыру урлă йышăннă сăмахсем | 1 |
| 3 | Б,г,д,ж,з,ц,щ,о сас паллисене çырасси | 1 |
| 4 | Вырăс чĕлхинчи зь,сть,сь сасăпа пĕтекен сăмахсем | 2 |
| 5 | Вырăс чĕлхинчен пуплев урлă йышăннă сăмахсем | 1 |
| 6 | Сăмах тĕпĕнче вăрăммăн илтĕнекен хупă сасăсем | 1 |
| 7 | Сăмахпа аффикс пĕрлешнĕ çĕрти вăрăм хупă сасăсем | 1 |
| 8 | Аффикссенчи вăрăм хупă сасăсем | 2 |
| 9 | Пуплевре пĕрпекленекен хупă сасăсем | 1 |
| 10 | Чăваш чěлхинче икě уçă сасă юнашар тăма пултарайманни. | 1 |
| 11 | Ÿ тата ю сас паллисемпе çырура тĕрĕс усă курасси | 1 |
| 12 | Ю сас паллине çырмалли условисем | 1 |
| 13 | Ÿ сас паллине хупă сас паллисем хыççăн тăнă чухне тĕрĕс палăртасси тата çырасси | 1 |
|  | Пайăр ятсем. Вěсене тěрěс çырасси | 1 |
| 14 | Чи аслă учрежденисен ячĕсене çырасси. Географи ячĕсене çырасси | 2 |
| 15 | Хисеплĕ ятсене, орден-медаль ячĕсене тĕрĕс çырасси | 2 |
|  | **Пунктуаци йăнăшĕсем** | **8** |
| 16 | Точка, ыйту палли, кăшкăру палли | 2 |
| 17 | Нумай точка | 1 |
| 18 | Запятой, точкăпа запятой | 2 |
| 19 | Икĕ точка, тире | 2 |
| 20 | Скобка, кавычка | 1 |
|  | **Грамматика йăнăшĕсем** | **16** |
| 21 | Тěп членсем, вěсен пулăвě | 2 |
| 22 | Подлежащипе сказуемăй çыхăнăвĕ | 2 |
| 23 | Предложенири кěçěн членсем. | 2 |
| 24 | Япала ячěсен вěçленěвě | 2 |
| 25 | Камăнлăх форминчи сăмахсем | 2 |
| 26 | Паллă ячěсен формисем | 2 |
| 27 | хисеп ячĕсен ушкăнěсем, вěсен пулăвě | 2 |
| 28 | Местоименисен ушкăнěсем | 2 |
|  | **Пуплев йăнăшĕсем** | **12** |
| 29 | Предложени тытăмĕ, сăмахсен йĕрки | 2 |
| 30 | Шухăш тěшши | 2 |
| 31 | Пуплев сăнарлăхĕ | 2 |
| 32 | Пуплеври диалектизм | 2 |
| 33 | Тавталоги | 2 |
| 34 | Пуплев çыпăçулăхĕпе çыхăнулăхĕ | 2 |
|  | **Логика йăнăшĕсем** | **6** |
| 35 | Пуплеври предложенисен çыхăнăвĕ | 2 |
| 36 | Текст пайĕсем | 2 |
| 37 | Текст тěсěсем | 2 |
|  | **Факт йăнăшĕсем** | **6** |
| 38 | Факт йăнăшĕсем | 1 |
| 39 | Лексикăри стиль уйрăмлăхĕсем | 1 |
| 40 | Çыру ĕçĕсенчи фактсем | 2 |
| 41 | Вĕреннине аса илни | 1 |
| 42 | Вĕреннине пĕтĕмлетни | 1 |
|  | **Пурě** | **68** |